Doložka prednosti
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo zahraničných vecí a európskych záležitostí Slovenskej republiky 

2.	Názov zmluvy: Návrh na pristúpenie Slovenskej republiky k Tretiemu protokolu k Všeobecnej dohode o výsadách a imunitách Rady Európy 

3.	Účel a predmet zmluvy a jeho úprava v právnom poriadku Slovenskej republiky:
Účelom protokolu je upraviť právne postavenie a spôsobilosť Rozvojovej banky Rady Európy ako aj právne postavenie jeho orgánov a úradníkov. Protokol stanovuje výsady a imunity banky, jej orgánov a úradníkov, upravuje spôsoby a podmienky uplatnenia týchto výsad a imunít. Zároveň určuje príslušnosť súdov a pri riešení sporov určuje rozhodcovské konanie. 

4.	Priama úprava práv alebo povinností fyzických osôb alebo právnických osôb:
Články 10, 12, 13 

5.	Úprava predmetu medzinárodnej zmluvy v práve EÚ:
Právo ES/EÚ neupravuje predmet dohovoru. 

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
V súlade s čl. 7 ods. 4 Ústavy Slovenskej republiky je dohovor medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb. 

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
V súlade s čl. 7 ods. 5 Ústavy Slovenskej republiky je dohovor medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb. 

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok: 
Vykonávanie predmetného protokolu je v SR dostatočne zabezpečené prednosťou tohto protokolu pred zákonmi. Vykonávanie protokolu si priamo nevyžaduje zmeny v slovenskom právnom poriadku.